नई दिल्ली. स्टेट बैंक ऑफ इंडिया के बैंक पीओ की भर्ती में बेहद संगीन मामला उजागर हुआ है। एसबीआई ने उन स्टूडेंट्स को भी पीओ (प्रोबेशनरी ऑफिसर) बना दिया, जिन स्टूडेंट्स के एग्जाम में मैथ्स में शून्य नंबर आए थे। इन स्टूडेंट्स ने 29 दिसंबर को बैंक पीओ ज्वाइन भी कर लिया। दिलचस्प बात यह है कि यह पूरा मामला सोशल मीडिया से पकड़ में आया। इसके बाद पीओ की पूरी भर्ती पर सवाल उठाते हुए कुछ एग्जाम देने वालों ने दिल्ली हाईकोर्ट में पिटीशन दायर कर दी।